
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Επιβολή πολλαπλών τελών στον ΑΒΑ5 ΖΑΗΙΒ του 
ΜοΓΐ3ΐπιη3ά ΜίηδΓιβ και της Ρ3ΐΤΐ3Π3 Βίόί για λαθρε¬ 
μπορία καπνικών. 

2 

Τ ροποποίηση συστατικής πράξης του ΝΠΔΔ «Α' Παι¬ 
δικός σταθμός Φυλής» Δήμου Φυλής. 

3 

Έγκριση μόνιμων μέτρων κυκλοφοριακών ρυθμίσεων 
σύμφωνα με την υπ'αριθμ. 643/2018 απόφαση Δη¬ 
μοτικού Συμβουλίου του Δήμου Θεσσαλονίκης στην 
οδό Αποστόλου Παύλου στο πλαίσιο υλοποίησης του 
έργου: «ΔΙΑΜΟΡΦΩΣΗ ΤΟΥΡΙΣΤΙΚΟΥ ΠΕΡΙΠΑΤΟΥ». 

4 

Έγκριση τροποποίησης του κανονισμού εσωτερι¬ 
κής υπηρεσίας του Γ.Ο.Ε.Β. Στραγγιστικών Έργων 
Θεσσαλίας. 


ΑΠΟΦΑΣΕΙΣ 

( 1 ) 

Επιβολή πολλαπλών τελών στον ΑΒΑ5 ΖΑΗΙΒ του 
ΜοΙιβΓηποά ΜΪΠ5Η3 και της Ρ3 γΗ 3Π3 Βίόί για λαθρε¬ 
μπορία καπνικών. 

Με την 160ΒΥΡ08320000062-0/19-7-2018 καταλογιστική 
πράξη του Προϊσταμένου της Διεύθυνσης του Τελωνείου 
Οινόης, επιβάλλεται κατ' άρθρο 150 του ν. 2960/2001 περί 
«Ε.Τ.Κ.», στον νυν αγνώστου διαμονής, γεννηθέντα την 
3/3/1990 στο Πακιστάν, αγνώστων λοιπών στοιχείων, ΑΒΑ5 
ΖΑΗΙΒ του ΜοΡίΒΐηηηβά Μίπ5ίΐ3 καιτης ΡβιΤίβπβ Βίόί, ωςπρο- 
σωπικά υπεύθυνο, πολλαπλά τέλη για λαθρεμπορία καπνι¬ 
κών (άρθρο 155 του ν. 2960/2001 περί «Ε.Τ.Κ.»), ύψους δύο 
χιλιάδων οκτακόσιων είκοσι εννέα ευρώ και εξήντα λεπτών 
(€ 2.829,60), τα οποία προσαυξάνονται με τέλη χαρτοσήμου 
και Ο.Γ.Α. επί τελών χαρτοσήμου (2,4%), ήτοι ποσού εξήντα 
επτά ευρώ και ενενήντα ενός λεπτών (€ 67,91). 

Ο Προϊστάμενος της Δ/νσης 
ΣΩΤΗΡΙΟΣ ΜΗΤΡΟΠΟΥΛΟΣ 


Αριθμ. 56649/19882 (2) 

Τροποποίηση συστατικής πράξης του ΝΠΔΔ 
«Α' Παιδικός σταθμός Φυλής» Δήμου Φυλής. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 
Έχοντας υπόψη: 

1. Τις διατάξεις του ν. 3852/2010 (ΦΕΚ87/Α72010) «Νέα 


Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης- Πρόγραμμα Καλλικράτης», όπως ισχύει, σε 
συνδυασμό με τις διατάξεις του ν. 2503/1997 (ΦΕΚ 107/ 
Α71997) «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις». 

2. Τις διατάξεις του πδ 135/2010 (ΦΕΚ 228/Α72010) «Οργα¬ 
νισμός της Αποκεντρωμένης Διοίκησης Αττικής», όπως ισχύει. 

3. Τις διατάξεις των άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης- Κα¬ 
ταπολέμηση της Γραφειοκρατίας και Ηλεκτρονική Δια¬ 
κυβέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 του 
ν. 4368/2016 (ΦΕΚ21/Α72016) «Μέτρα για την επιτάχυνση 
του κυβερνητικού έργου και άλλες διατάξεις». 

4. Τις διατάξεις των άρθρων 239 και 240 του ν. 3463/ 
2006 (ΦΕΚ 114/Α72006) «Κύρωση του Κώδικα Δήμων και 
Κοινοτήτων». 

5. Τις διατάξεις του άρθρου 16του ν.4147/2013 (ΦΕΚ 98/ 
Α72013) περί δημοσίευσης των αποφάσεων που αφορούν 
ΝΠΔΔ των ΟΤΑ α' βαθμού. 

6. Την υπ'αριθμ. 7328/19-10-2000 απόφαση του Γενικού 
Γραμματέα Περιφέρειας Αττικής περί σύστασης Ν.Π.Δ.Δ. με 
ονομασία «Α' Παιδικός Σταθμός Φυλής», η οποία δημοσιεύ- 
θηκε στο ΦΕΚ 1419/Β722-11-2000. 

7. Την υπ'αριθμ. 119/29-6-2012 απόφαση Δημοτικού 
Συμβουλίου Δήμου Φυλής περί τροποποίησης της συστα¬ 
τικής πράξης του ΝΠΔΔ, η οποία δημοσιεύθηκε στο ΦΕΚ 
2090/Β74-7-2012. 

8. Την υπ' αριθμ. 56302/31150/24-9-2015 (ΦΕΚ 2309/ 
Β726-10-2015) απόφαση του Γενικού Γραμματέα Αποκε¬ 
ντρωμένης Διοίκησης Αττικής, περί τροποποίησης της ως 
άνω σχετ. (6) απόφασης -συστατικής πράξης του ΝΠΔΔ «Α' 
Παιδικός Σταθμός Φυλής». 

9. Την 175/2018 απόφαση Δημοτικού Συμβουλίου Δή¬ 
μου Φυλής, περί τροποποίησης της συστατικής πράξης του 
ΝΠΔΔ «Α' Παιδικός Σταθμός Φυλής», ως προς τον επανα¬ 
προσδιορισμό της ετήσιας επιχορήγησης. 

10. Την υπ'αριθμ. οικ. 45873/17114/01.06.2017 (ΦΕΚ 
2055/Β72017) απόφαση του Συντονιστή Αποκεντρωμέ¬ 
νης Διοίκησης Αττικής, περί μεταβίβασης δικαιώματος 
υπογραφής. 

11 .Την υπ'αριθμ. οικ. 59395/21881 /14.07.2017 απόφαση 
του Συντονιστή Αποκεντρωμένης Διοίκησης Αττικής, περί 
ορισμού Αναπληρώτριας Προϊσταμένης της Διεύθυνσης 
Διοίκησης, αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'3084/27.07.2018 


Τροποποιούμε τη συστατική πράξη του Ν ΠΔΔ «Α' Παιδικός 
Σταθμός Φυλής» ως προς τον επαναπροσδιορισμό της ετή¬ 
σιας επιχορήγησης του Δήμου, και συγκεκριμένα στο άρθρο 

3. ΠΟΡΟΙ του ΝΠΔΔ, το οποίο έχει πλέον ως εξής: 

Άρθρο 3 
ΠΟΡΟΙ 

Πόροι του Νομικού Προσώπου θα είναι η ετήσια επιχορή¬ 
γηση του Δήμου που θα ανέρχεται στο ποσό των 500.000,00 
€ ετησίως, αυξανόμενο ανάλογα με τις υπάρχουσες ανάγκες, 
η τυχόν ετήσια επιχορήγηση του Κράτους, κάθε είδους εισφο¬ 
ρές, δωρεές, κληρονομιές, κληροδοσίες, εισπράξεις από το 
αντίτιμο πραγμάτων ή των υπηρεσιών που παρέχει το νομικό 
πρόσωπο καθώς και πρόσοδοι από την περιουσία του. 

Από τις διατάξεις της απόφασης αυτής προκαλείται επι¬ 
πλέον δαπάνη εις βάρος του προϋπολογισμού του Δήμου 
Φυλής ύψους 100.000,00€ για το έτος 2018 η οποία έχει ήδη 
προβλεφθεί και καλυφθεί. Για καθένα από τα επόμενα έτη, η 
συνολική δαπάνη θα ανέρχεται σε ποσό ύψους 500.000,00€, 
η οποία θα βαρύνει τον Κ.Α. 00-6715.10012 

Κατά τα λοιπά ισχύει ως έχει η αριθμ. 7328/2000 απόφαση 
όπως τροποποιήθηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 2018 

Με εντολή Συντονιστή 
Αποκεντρωμένης Διοίκησης 
Η Αναπληρώτρια Προϊσταμένη 
Διεύθυνσης Διοίκησης 
ΚΥΡΙΑΚΗ ΔΟΒΑΝΙΔΟΥ 


Αριθμ. 5801 _ (3) 

Έγκριση μόνιμων μέτρων κυκλοφοριακών ρυθμίσε¬ 
ων σύμφωνα με την υπ' αριθμ. 643/2018 απόφαση 
Δημοτικού Συμβουλίου του Δήμου Θεσσαλονίκης 
στην οδό Αποστόλου Παύλου στο πλαίσιο υλοποί¬ 
ησης του έργου: «ΔΙΑΜΟΡΦΩΣΗ ΤΟΥΡΙΣΤΙΚΟΥ ΠΕ¬ 
ΡΙΠΑΤΟΥ». 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες διατά¬ 
ξεις όπως τροποποιήθηκαν και ισχύουν. 

2. Τις διατάξεις του ν. 2503/1997 (ΦΕΚ 107/Α7 
30.05.1997) «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για τη Τοπική Αυτοδιοίκηση και 
άλλες διατάξεις». 

3. Το ν. 3852/2010 (ΦΕΚ 87/Α77.06.2010) «Νέα Αρχιτεκτο¬ 
νική της Αυτοδιοίκησης και της Αποκεντρωμένης Διοίκησης 
Πρόγραμμα Καλλικράτης». 

4. Το π.δ. 142/2010 (ΦΕΚ 235/Α727-12-2010) «Οργανι¬ 
σμός Αποκεντρωμένης Διοίκησης Μακεδονίας-Θράκης». 

5. Το άρθρο 52 του ν. 2696/1999 (ΦΕΚ 57/Α723.03.1999) 
που αφορά στην κύρωση του Κώδικα Οδικής Κυκλοφο¬ 
ρίας, (ΚΟΚ), όπως τροποποιήθηκε με το άρθρο 46 του 
ν. 3542/2007 (ΦΕΚ 50/Α72.03.2007) «Τροποποιήσεις δια¬ 
τάξεων του ΚΟΚ» και αντικαταστάθηκε με το άρθρο 48 του 
ν. 4313/2014. 

6. Το υπ' αριθμ. 15109/13.05.2013 έγγραφο της Διεύ¬ 
θυνσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 


κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

7. Την υπ' αριθμ. ΔΟΥ/οικ/220/15-1-2015 εγκύκλιο της 
Γενικής Γραμματείας Υποδομών του Υπ. ΥΠΟΜΕΔΙ. 

8. Την υπ’αριθμ. 54218/11-07-2013 (ΑΔΑ ΒΛ4ΙΡ1Υ-ΠΔΙ) 
απόφαση Γενικού Γραμματέα Αποκεντρωμένης Διοίκησης 
Μακεδονίας-Θράκης με θέμα «Άσκηση αρμοδιότητας 
έγκρισης αποφάσεων Ο.Τ.Α. α' και β' βαθμού περί κυκλο- 
φοριακών ρυθμίσεων». 

9. Τις διατάξεις των άρθρων 28 και 28Α του ν. 4325/2015 
(ΦΕΚ 47/Α711 -5-2015) καθώς και την υπ' αριθμ. 14138/ 
15-5-2017 απόφαση Υπουργού Εσωτερικών (ΦΕΚ 250/ 
Υ.Ο.Δ.Δ/26-5-2017 - ΑΔΑ: ΩΩ09465ΧΘ7-ΗΜΞ) για τον διο¬ 
ρισμό Συντονιστή. 

10. Την υπ’ αριθμ. 35748/30-5-2017 (ΦΕΚ 1971/τ.Β7 
7-6-2017) απόφαση του Συντονιστή της Αποκεντρωμένης 
Διοίκησης Μακεδονίας-Θράκης για την ανάθεση άσκησης 
αρμοδιοτήτων σε οργανικές μονάδες της ΑΔΜ.-Θ και την 
παροχή εξουσιοδότησης υπογραφής πράξεων και εγγρά¬ 
φων «Με εντολή Συντονιστή» στους Προϊσταμένους των 
οργανικών μονάδων της. 

11. Το με αριθμ. 32192/28-6-2018 έγγραφο της Δι¬ 
εύθυνσης Διοίκησης ΑΔ/ΜΘ (αριθμ. ΔΙΠΕΧΩΣ 5801/ 
2-7-2018) με το οποίο ενημερώνει ότι η απόφαση του θέ¬ 
ματος έχει ληφθεί νομότυπα. 

12. Το με αριθμ. 55416/4303/21-5-2018 (αριθμ. 
ΔΙΠΕΧΩΣ 4348/24-5-2018) έγγραφο του Δήμου Θεσσαλονίκης 
με το οποίο διαβιβάζεται στην υπηρεσία ο φάκελος του έργου. 

13. Την από 4/4/2018 τεχνική έκθεση μόνιμης ρύθμισης 
της κυκλοφορίας στην οδό Αποστόλου Παύλου και τα σχετι¬ 
κά σχέδια που συνοδεύουν την ΑΔΣ του θέματος, ελεγμένα, 
θεωρημένα και εγκεκριμένα από την αρμόδια υπηρεσία του 
Δήμου Θεσσαλονίκης. 

14. Το με αριθμ. 63487/4705/8-6-2018 (αρ. πρωτ. ΔΙΠΕ- 
ΧΩΣ 5307/20-6-2018) έγγραφο του Δήμου Θεσσαλονίκης 
με το οποίο διαβιβάζονται συμπληρωματικά στοιχεία για 
την απόφαση του Θέματος. 

15. Την με αριθμ. 5790/29-5-2018 σύμφωνη γνώμη του 
Οργανισμού Αστικών Συγκοινωνιών Θεσσαλονίκης. 

16. Το γεγονός ότι από την παρούσα απόφαση δεν προ- 
καλείται δαπάνη σε βάρος του προϋπολογισμού του Δή μου 

Και επειδή: 

Οι προτεινόμενες κυκλοφοριακές ρυθμίσεις αιτιολογούνται 
επαρκώς από την Τεχνική Υπηρεσία του Δήμου Θεσσαλονίκης, 
συμβάλλοντας στην εξυπηρέτηση τωνπολιτών και στη βελτίωση 
των κυκλοφοριακών συνθηκών της περιοχής, αποφασίζουμε: 

Την έγκριση μόνιμων μέτρων ρύθμισης της κυκλοφορίας 
σύμφωνα μετην υπ. αριθμ. 643/2018 απόφαση Δημοτικού 
Συμβουλίου του Δήμου Θεσσαλονίκης, που αφορούν στην 
οργάνωση της κυκλοφορίας στο τμήμα της οδού Αποστό¬ 
λου Παύλου από την οδό Κασσάνδρου έως τη διασταύρω¬ 
ση της με την οδό Κωνσταντίνου Μελενίκου, στα πλαίσια 
υλοποίησης του έργου «ΔΙΑΜΟΡΦΩΣΗ ΤΟΥΡΙΣΤΙΚΟΥ ΠΕ¬ 
ΡΙΠΑΤΟΥ» και συγκεκριμένα: 

- Τ ον καθορισμό της οδού Αποστόλου Παύλου στο τμήμα 
της μεταξύ των οδών Ολυμπιάδος και Κωνσταντίνου Μελε¬ 
νίκου σε οδό ήπιας κυκλοφορίας. 

- Τον καθορισμό μέγιστου ορίου ταχύτητας στα 30 χλμ/ 
ώρα, στο τμήμα της μεταξύ των οδών Ολυμπιάδος και Κων¬ 
σταντίνου Μελενίκου, 

-Τη αλλαγή διατομής της οδού με διαπλάτυνση των πε¬ 
ζοδρομίων και δημιουργία λωρίδας κυκλοφορίας συνο¬ 
λικού πλάτους σε 3,30μ, στο τμήμα της μεταξύ των οδών 
Ολυμπιάδος και Αγίου Δημητρίου και σε 3,20μ στο τμήμα 
της μεταξύ των οδών Αγίου Δημητρίου και Κωνσταντίνου 
Μελενίκου. 







Τεύχος Β' 3084/27.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

- Τη δημιουργία εσοχής για στάθμευση στο τμήμα της 
μεταξύ των οδών Αγίου Δη μητριού και Κωνσταντίνου Με- 
λενίκου στην πλευρά των άρτιων οικοδομικών αριθμών. 

Οι κυκλοφοριακές ρυθμίσεις του έργου του θέματος πε- 
ριγράφονται αναλυτικά και αιτιολογούνται επαρκώς στην 
Τεχνική Εκθεση της μελέτης και απεικονίζονται στα σχετικά 
σχέδια Π1, και Π2 κλ. 1:200 που τη συνοδεύουν ελεγμένα, 
θεωρημένα και εγκεκριμένα από τη Δ/νση Βιώσιμης Κινητι¬ 
κότητας και Δικτύων του Δήμου Θεσσαλονίκης, πρωτότυπα 
των οποίων διατηρούνται στα Αρχεία της Αποκεντρωμένης 
Διοίκησης Μακεδονίας-Θράκης (ΔΙΠΕΧΩΣ) και στη Δ/νση Βι¬ 
ώσιμης Κινητικότητας και Δικτύων του Δήμου Θεσσαλονίκης. 

Η εν λόγω έγκριση χορηγείται με τις εξής προϋποθέσεις: 

- Οι αναγκαίες παρεμβάσεις για την υλοποίηση των κυ- 
κλοφοριακών ρυθμίσεων του θέματος θα πρέπει να είναι 
σύμφωνες με τον Κώδικα Οδικής κυκλοφορίας (ΚΟΚ), τις 
προδιαγραφές του Υπουργείου Υποδομών, Μεταφορών 
και Δικτύων και τις ισχύουσες Ευρωπαϊκές προδιαγραφές 

- Την ευθύνη για την υλοποίηση των κυκλοφοριακών 
ρυθμίσεων θέματος έχει ο Δήμος Θεσσαλονίκης, ο οποί¬ 
ος υποχρεούται καθ’ όλη τη διάρκεια εφαρμογής τους να 
αξιολογεί την αποτελεσματικότητα του σε σχέση με το ευ¬ 
ρύτερο δίκτυο κυκλοφορίας της πόλης, παρακολουθώντας 
και συντηρώντας τα σχετικά έργα. 

- Οι κυκλοφοριακές ρυθμίσεις να υποστηρίζουν και τις 
ανάγκες των Ατόμων με Αναπηρία (ΑμεΑ). 

- Με την παρούσα απόφαση δεν νομιμοποιούνται και δεν 
υποκαθίστανται άλλες απαιτούμενες άδειες ή εγκρίσεις που 
απαιτούνται για την υλοποίηση και την λειτουργία του έργου. 

- Η κατακόρυφη και οριζόντια σήμανση των οδών, πραγ¬ 
ματοποιείται από τους φορείς που τις συντηρούν σύμφωνα 
με τις διατάξεις του άρθρου 10 του ν. 2696/1999 όπως τρο¬ 
ποποιήθηκε και ισχύει. 

Οι αρχές στις οποίες κοινοποιείται η παρούσα απόφαση 
παρακαλούνται να παρακολουθούν την ακριβή εκτέλεση 
και λειτουργία στα πλαίσια των αρμοδιοτήτων τους. 

Η παρούσα απόφαση ισχύει από την ημέρα δημοσίευσής 
της στην Εφημερίδα της Κυβερνήσεως και εφαρ-μόζεται 
με την τοποθέτηση των οικείων πινακίδων σήμανσης, των 
σηματοδοτών ή των διαγραμμίσεων στο οδόστρωμα. 

Η απόφαση αυτή θα αναρτηθεί στο διαδίκτυο σύμ¬ 
φωνα με τις διατάξεις του ν. 3861/2010 (ΦΕΚ 112Α/ 
13-7-2010). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 13 Ιουλίου 2018 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αριθμ. 5281 _ (4) 

Έγκριση τροποποίησης του κανονισμού εσωτερι¬ 
κής υπηρεσίας του Γ.Ο.Ε.Β. Στραγγιστικών Έργων 
Θεσσαλίας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 
Έχοντας υπόψη: 

1. Το ν. 4456/2017 (ΦΕΚ 24Α701 -03-2017), άρθρο 46: 
«Ρυθμίσεις θεμάτων έργων και οργανισμών εγγείων βελ¬ 
τιώσεων». 


2. Το ν.δ. 3881/1958 (ΦΕΚ 181/Α71958) «Περί έργων εγ¬ 
γείων βελτιώσεων». 

3. Το από 13-09-1959 Β.Δ.(ΦΕΚ 243/Α/1959) «Περί οργα¬ 
νισμών εγγείων βελτιώσεων». 

4. Το β.δ. 57/1960 (Α' 11) «περί συστάσεως Γ.Ο.Ε.Β. Σ.Ε. 
ΘΕΣΣΑΛΙΑΣ». 

5. Τις διατάξεις του π.δ. 332/1983 «Μεταβίβαση αρμο¬ 
διοτήτων του Υπουργού Γεωργίας κ.λ.π στους Νομάρχες». 

6. Τις διατάξεις του ν.3852/2-7-2010 (ΦΕΚ 87/Α'/ 
7-6-2010) «Νέα Αρχιτεκτονική της αυτοδιοίκησης και της 
αποκεντρωμένης διοίκησης-Πρόγραμμα Καλλικράτης» 
αρθρ. 186. 

7. Το π.δ. 129/2010 «Οργανισμός Της Περιφέρειας Θεσ¬ 
σαλίας», όπως τροποποιήθηκε και ισχύει. 

8. Το γεγονός ότι από την παρούσα δεν προκαλείται δα¬ 
πάνη σε βάρος του Δημοσίου Προϋπολογισμού της Περι¬ 
φέρειας Θεσσαλίας, και ειδικότερα: 

1. Τα άρθρα 1 και 44 παρ. 15 περ. α του β.δ. της 13-9-1959 
ΦΕΚ 243 Α'. 

2. Το απόσπασμα πρακτικού της 8ης Συνεδρίασης της 26ης 
Ιουνίου 2018, θέμα 3° του Δ.Σ.του Γ.Ο.Ε.Β. Σ.Ε. Θεσσαλίας, με 
την οποία ολοκληρώθηκαν οι εργασίες για την επικαιροποίη- 
ση και μεταφορά στη δημοτική του κειμένου του Κανονισμού 
Εσωτερικής Υπηρεσίας (ΚΕΥ) του, αποφασίζουμε: 

Εγκρίνουμε τον κανονισμό εσωτερικής υπηρεσίας ο 
οποίος αποτελείται από 39 άρθρα και παράρτημα, όπως 
έγινε ομόφωνα αποδεκτός από το Διοικητικό συμβούλιο 
του Γ.Ο.Ε.Β. Σ.Ε. Θεσσαλίας με το πρακτικό της 8ης Συνεδρί¬ 
ασης της 26ης Ιουνίου 2018 (θέμα 3°), που επισυνάπτεται 
στην παρούσα απόφαση και αποτελεί αναπόσπαστο μέρος 
αυτής. Τα άρθρα του Κανονισμού Εσωτερικής Υπηρεσίας 
τροποποιούνται ως εξής: 

Άρθρο 9: Τροποποιείται ως εξής: 

Άρθρο 9 

Η σύνθεση του τακτικού προσωπικού του Οργανισμού 


ορίζεται ως εξής: 

ΑΎπαλληλικό προσωπικό 

1. Διευθυντής: θέσεις: 1 

2. Διοικητικού - Λογιστικού Υπάλληλοι: 

α) Διοικητικού ή Λογιστικού κλάδου θέσεις 5 

(Κατηγορία ΠΕ ή ΤΕ ή ΔΕ) 

β) Οδηγού αυτοκινήτων (Κατηγορία ΔΕ): θέσεις 2 

3. Τεχνικού υπάλληλοι: 

α) Γεωπόνου (Κατηγορία ΠΕ) θέσεις: 1 

β) Πολιτικού Μηχανικού ή Μηχανολόγου θέσεις: 2 
Μηχανικού (Κατηγορία ΠΕ) 

γ) Πολιτικού Υπομηχανικού ή Τεχνολόγου θέσεις: 1 
Μηχανικού (Κατηγορία ΤΕ) 


δ) Εργοδηγού Μηχανολόγου ή Μηχανοτεχνίτη 
ή Ηλεκτρολόγου θέσεις: 1 

(Κατηγορία ΤΕ ή ΔΕ) 

Β'Υπηρετικό προσωπικό 

Κλητήρας ή καθαρίστρια (Κατηγορία ΥΕ) θέσεις: 1 

ΣΥΝΟΛΟ: 14 

Άρθρο 10: Τροποποιείται ως εξής: 

Άρθρο 10 

Οι οργανικές θέσεις και η κατανομή του τακτικού προ¬ 
σωπικού του Οργανισμού ορίζονται ως εξής: 

1. Μία θέση Διευθυντού 

2. Θέσεις τμήματος Διοικητικής και Οικονομικής εξυπη¬ 
ρέτησης: 

Τεύχος Β'3084/27.07.2018 


α)Πέντε (5) θέσεις Διοικητικού ή Λογιστικού κλάδου, 
κατηγορίας ΠΕ ήΤΕ ή ΔΕ β) Δύο (2) θέσεις οδηγών αυτοκι¬ 
νήτου, κατηγορίας ΔΕ γ) Μία θέση κλητήρα ή καθαρίστρι¬ 
ας,κατηγορίας ΥΕ 

3. Θέσειςτμήματος Συντήρησης, Συμπλήρωσης, Λειτουρ¬ 
γίας, Αξιοποίησης Έργων και Μηχανολογίας. 
α) Μία (1) θέση Γεωπόνου, κατηγορίας ΠΕ 
β) Δύο (2) θέσεις Πολιτικού Μηχανικού ή Μηχανολόγου 
Μηχανικού, κατηγορίας ΠΕ 

γ) Μία (1) θέση Πολιτικού Υπομηχανικού ή Τεχνολόγου 
Μηχανικού, κατηγορίαςΤΕ 

δ) Μία (1) θέση Εργοδηγού Μηχανολόγου ή Μηχανοτε¬ 
χνίτη ή Ηλεκτρολόγου, κατηγορίας ΤΕ ή ΔΕ. 

Άρθρο 11:Τροποποιείται και αντικαθίσταται εξ'ολοκλήρου 

Άρθρο 11 

Προσόντα διορισμού τακτικού προσωπικού 

1. Γενικά προσόντα 

α) Να είναι Έλληνας πολίτης. 

β) Να είναι εγγεγραμμένος στα Μητρώα Δήμου ή Κοι¬ 
νότητας. 

γ) Να έχει εκπληρώσει τις στρατιωτικές υποχρεώσεις αυτού 
ή να έχει απαλλαγεί νόμιμα εφ'όσον πρόκειται περί ανδρών. 

δ) Να μην έχει λόγω καταδίκης στερηθεί τα πολιτικά του δικαι¬ 
ώματα και δεν έχει λήξει ο χρόνος που ορίςπηκε για τη στέρηση. 

ε) Να μην έχει καταδικασθεί σε οποιαδήποτε ποινή για 
κλοπή, υπεξαίρεση, απάτη, παράβαση καθήκοντος και συ¬ 
κοφαντική δυσφήμιση. 

στ) Να μην έχει παραπεμφθεί με τελεσίδικο βούλευμα για 
κακούργημα ή για πλημμέλημα που αναφέρεται στο προ¬ 
ηγούμενο εδάφιο, έστω και αν το αδίκημα παραγράφηκε. 

ζ) Να μην τελεί υπό στερητική δικαστική συμπαράσταση ή 
επικουρική δικαστική συμπαράσταση ή συνδυασμό και των δύο. 

η) Να βρίσκεται μεταξύ των ορίων ηλικίας που προβλέ- 
πονται από τις σχετικές διατάξεις της κείμενης νομοθεσίας 
κατά κατηγορία κλάδο και ειδικότητα υπαλλήλου. 

θ) Να έχει την υγεία και την φυσική καταλληλότητα που του 
επιτρέπει την εκτέλεση των καθηκόντων της θέσης που επιλέγει. 
Γι'αυτό αποφαίνεται η Πρωτοβάθμια Υγειονομική Επιτροπή 
ι) Να μην έχει απολυθεί για πειθαρχικούς λόγους από θέση 
Δημόσια, Ν.Π.Δ.Δ. ή Ν.Π.Ι.Δ. 

2. Τ υπικά προσόντα 

α) Για τη θέση του Διευθυντού απαιτείται υπάλληλος κα¬ 
τηγορίας ΠΕ οποιουδήποτε κλάδου και ειδικότητας, κατά 
προτίμηση πτυχιούχος Ανώτατης Γεωπονικής Σχολής έχων 
πενταετή εμπειρία ή ειδίκευση σε θέματα εγγείων βελτιώσε¬ 
ων στραγγίσεων και αρδεύσεων, β) Για τη θέση του τμήμα¬ 
τος Διοικητικής και Οικονομικής εξυπηρέτησης προΐσταται 
υπάλληλος της κατηγορίας ΠΕ και σε περίπτωση έλλειψης 
αυτών υπάλληλος της κατηγορίας ΤΕ με τριετή τουλάχιστον 
υπηρεσία. 

γ) Του Τμήματος Συντήρησης, Συμπλήρωσης, Λειτουρ¬ 
γίας Αξιοποίησης Έργων και Μηχανολογίας, προΐσταται 
υπάλληλος της κατηγορίας ΠΕ και σε περίπτωση έλλειψης 
αυτών υπάλληλος της κατηγορίας ΤΕ. Για τη θέση του Προ¬ 
ϊσταμένου του Τμήματος απαιτείται πενταετής εμπειρία ή 
ειδίκευση σε θέματα Εγγείων Βελτιώσεων στραγγίσεων και 
αρδεύσεων, δ) Τα τυπικά προσόντα πρόσληψης κατά κατη¬ 


γορία κλάδο ή ειδικότητα, όπως πτυχίο, απολυτήριο, άδεια 
ασκήσεως επαγγέλματος, εμπειρία, γνώση ξένων γλωσσών, 
γνώση Η/Υ, κ.λ.π. ορίζονται από τις διατάξεις της κείμενης 
νομοθεσίας που αφορά τις προσλήψεις προσωπικού. 

Άρθρο 12:Τροποποιείται και συμπληρώνεται η παράγρα¬ 
φος 2 & προστίθεται η παράγραφος 6 ως εξής: 

Άρθρο 12 
Πλήρωση θέσεων 

Η παράγραφος 2 συμπληρώνεται ως εξής: Η πλήρωση 
των θέσεων των Διοικητικών και Λογιστικών υπαλλήλων 
ενεργείται κατόπιν απόφασης του Δ.Σ. του Οργανισμού, 
είτε με διαγωνισμό μεταξύ των υποψηφίων είτε βάση γενι¬ 
κών και τυπικών προσόντων που καθορίζονται κάθε φορά 
από τις ισχύουσες διατάξεις για την πλήρωση θέσεων σε 
υπηρεσίες και φορείς του δημόσιου τομέα. 

Η παράγραφος 6 προστίθεται ως εξής: Με απόφαση του 
Δ.Σ. μπορεί να καθορίζονται με τη σχετική προκήρυξη ως 
προϋποθέσεις διορισμού και άλλα πρόσθετα προσόντα. 
Άρθρο 18: Συμπληρώνεται η παράγραφος 1 ως εξής: 

Άρθρο 18 

Προσωπικό με σύμβαση εργασίας 
ορισμένου ή αορίστου χρόνου 

1. Στο προσωπικό ορισμένου και αορίστου χρόνου ανήκουν: 
α) Οι επόπτες υδρονομέων και οι υδρονομείς για τους 
οποίους ισχύουν οι ειδικές περί υδρονομέων διατάξεις. 

β) Οι χειριστές ελκυστήρων, εκσκαπτικών και γερανοφό¬ 
ρων μηχανημάτων 

γ) Οι χειριστές αντλητικών συγκροτημάτων 
δ) Οι πόσης φύσεως Μηχανικοί Ανωτέρων και Ανωτάτων 
Σχολών 

ε) Οι Μηχανοτεχνίτες - Πρακτικοί Μηχανικοί 

στ) Οι Ηλεκτρολόγοι- Ηλεκτροτεχνίτες 

ζ) Οι Ηλεκτροσυγκολλητές 

η) Οι Τεχνίτες πόσης φύσεως 

θ) Οι Εργάτες ειδικευμένοι και ανειδίκευτοι 

ι) Οι οδηγοί αυτοκινήτων 

ια) Οι Φύλακες έργων 

ιβ) Οι καθαρίστριες 

ιγ) Οι αποσπασμένοι στον Οργανισμό απ'τους ΤΟΕΒ δι¬ 
καιοδοσίας ΓΟΕΒ ιδ) Οι προσλαμβανόμενοι σε ειδικότη¬ 
τες τακτικού προσωπικού για την συμπλήρωση εκτάκτων 
εποχιακών αναγκών και εκτέλεση έργων ή εργασιών που 
εμφανίζονται έκτακτα. 

ιε) Οι προσλαμβανόμενοι υπάλληλοι αορίστου χρόνου 
σε ειδικότητες τακτικού προσωπικού για την κάλυψη ορ¬ 
γανικών θέσεων του Οργανισμού για πάγιες και διαρκείς 
ανάγκες. 

Επισημαίνεται ότι οι διατάξεις της ελληνικής νομοθεσίας 
κατισχύουν σε κάθε περίπτωση που έρχονται σε αντίθεση 
με τα προβλεπόμενα στον παρόντα κανονισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως και η ισχύς της αρχίζει από την ημέρα δη¬ 
μοσίευσής της. 

Λάρισα, 17 Ιουλίου 2018 
Ο Περιφερειάρχης 


ΚΩΝΣΤΑΝΤΙΝΟΣ ΑΓΟΡΑΣΤΟΣ 

